Szijjarto spune că nu va permite ca Ungaria „să fie absorbită în nebunia belicoasă a NATO”
Ministrul de externe ungar, Peter Szijjarto, a afirmat, vineri, după reuniunea de la Praga a omologilor săi din NATO, că s-au făcut „unele declarații care arată o totală lipsă de rațiune”, dar că guvernul din care face parte nu va permite ca Ungaria „să fie absorbită în nebunia belicoasă a NATO”, relatează MTI, citat de Agerpres.